Julkaistu 13.1.2020 9.12

Pyynikin Trikoon vanhan tehdasalueen käyttötarkoituksen muutokseen ja rakennusoikeuden lisäämiseen tähtäävä asemakaavamuutos alkaa. Osallistumis- ja arviointisuunnitelma ja valmisteluaineistoa on nähtävillä 30.1.2020 saakka kaupungin verkkosivuilla ja Palvelupiste Frenckellissä. Yleisötilaisuus pidetään maanantaina 20.1.2020 klo 16.30-18.00 kaava-alueella Pyynikin Trikoolla Ravintolan 4vuodenaikaa tiloissa, os. Pyynikintie 25.